b'\n_START_ARTICLE_\nCeratolasmatidae\n_START_SECTION_\nUtseende\n_START_PARAGRAPH_\nBittesm\xc3\xa5 til middelsstore (kroppslengden varierer fra mindre enn 1 mm til 6 mm) vevkjerringer med ganske korte til ganske lange bein.\n_START_SECTION_\nLevevis\n_START_PARAGRAPH_\nFlere av artene lever i huler. Arten Crosbycus dasycnemus er stort sett partenogenetisk, hanner av denne arten er meget sjeldne.\n_START_SECTION_\nUtbredelse\n_START_PARAGRAPH_\nFamilien er utbredt i Nord-Amerika, fra California til Britisk Columbia og \xc3\xb8st til Kentucky, og i \xc3\x98st-Asia.\n_START_SECTION_\nFlere grupper?\n_START_PARAGRAPH_\nDet er sannsynlig at denne familien b\xc3\xb8r betraktes som tre ulike grupper. Slektene Acuclavella  og Ceratolasma er middelsstore vevkjerringer (kroppslengde 4-6 mm) med forholdsvis korte pedipalper og bein, og er trolig n\xc3\xa6rt beslektede med artene i familien Ischyropsalididae._NEWLINE_Slekten Hesperonemastoma omfatter arter med 1-2 mm kroppslengde som trolig er n\xc3\xa6rt beslektet med slekter i familien Sabaconidae._NEWLINE_Slekten Crosbycus omfatter bittesm\xc3\xa5 arter (kroppslengde mindre enn 1 mm) med lange, tynne pedipalper og ganske lange, sterkt piggete bein. Disse b\xc3\xb8r trolig betraktes som en familie for seg.'